Súradnice: 48°12′20″S 17°02′02″V﻿ / ﻿48,2056°S 17,0338°V﻿ / 48.2056; 17.0338

**Bory** sú novovznikajúcou štvrťou v Bratislave, ktorú stavia spoločnosť Penta Real Estate medzi mestskými časťami Lamač a Devínska Nová Ves. Štvrť je tvorená časťami: Bory Retail Zone, Bory Bývanie, Bory Mall a Nemocnica Bory

Bory Bývanie
------------

Bory Bývanie tvorí rezidenčnú časť štvrte, ktorá má dokončené svoje prvé dve fázy a ďalšie sú aktuálne vo výstavbe. 

Prvá etapa rezidenčnej časti, Bory Prvé Domy, začala výstavbu v januári 2017, kedy ponúkla na predaj 300 bytov. O necelé dva roky neskôr začala výstavba prvej fázy druhej etapy, Bory Nový Dvor, ktorá ponúkla na predaj 287 bytov. Spoločne s druhou etapou bol vybudovaný aj zelený park o rozlohe 12 000 m², ktorý je dnes prístupný aj verejnosti. Súčasťou parku je aj retenčné jazero, vďaka ktorému sa aplikujú princípy low-impact developmentu. Druhá fáza etapy Nový Dvor plánuje rozšírenie tohto parku spolu s multifunkčným ihriskom a oddychovými zónami.

Vo výstavbe sú aktuálne ďalšie 3 etapy, Bory Nový Dvor – Fáza 2, Bory Promenáda a Na Hrádzi.

Súčasťou rezidenčnej štvrte je aj materská škôlka Bory, ktorej budova bola odovzdaná do užívania mestskej časti Lamač. Verejnú materskú škôlku dostala mestská časť do užívania za symbolickú cenu - 1€. Odovzdaná bola na Medzinárodný deň detí, 1. júna 2021.

| Etapa | Začiatok výstavby | Koniec výstavby |
| --- | --- | --- |
| Bory Prvé Domy | január 2017 | marec 2019 |
| Bory Nový Dvor - Fáza 1 | november 2018 | november 2019 |
| Bory Nový Dvor - Fáza 2 | marec 2021 | vo výstavbe |
| Bory Promenáda | august 2020 | vo výstavbe |
| Bory Na Hrádzi | august 2021 | vo výstavbe |

Bory Retail Zone
----------------

Bory Retail Zone zaberá plochu 700 000 m², ktorá momentálne pozostáva z desiatich obchodných prevádzok, ktorými sú Decathlon, Metro, Merkury Market, Hornbach, Shell, Mobydick, Ptáček, Hyundai a Volvo. V príprave je ďalších 11 prevádzok.

Bory Mall
---------

Bory Mall je obchodno-zábavné centrum, ktoré sa nachádza v novovznikajúcej mestskej štvrti Bory. Jeho prevádzka začala v roku 2014. Centrum má rozlohu viac ako 54 000 m² a nachádza sa v ňom takmer 200 obchodov a služieb. Návštevníkom ponúka viac ako 2 400 parkovacích miest na vonkajšom a podzemnom parkovisku.

Autorom projektu je ateliér architekta Massimiliana Fuksasa. Centrum bolo navrhnuté tak, aby bol priestor nákupných pasáží vzdušnejší a priestrannejší, čo umožňuje aj 162 zabudovaných svetlíkov, ktoré poskytujú denné svetlo. Unikátnym architektonickým prvkom centra je takzvané ,,Tornádo‘‘ – vnútorná záhrada s vysadenými borovicami, ktorá poskytuje priestor na relax. Záhrada zároveň funguje ako prirodzený zdroj svetla. Okrem záhrady sa v nákupnom centre nachádza aj food court a takmer 200 rozličných tovarov a služieb.

Nemocnica Novej Generácie Bory
------------------------------

V novej štvrti Bory je aktuálne vo výstavbe aj Nemocnica novej generácie Bory, ktorá prinesie do slovenského zdravotníctva úplne nové prístupy a inovácie, a posunie ho tak na vyššiu úroveň.

Zariadenie sa stane najmodernejšou nemocnicou nielen na Slovensku, ale aj v celej strednej Európe. Nová nemocnica bude schopná poskytovať zdravotnú starostlivosť aj tým najkomplikovanejším prípadom. Súčasťou nemocnice bude aj ambulantná časť, pôrodnica a urgentný príjem novej generácie či onkológia vybavená najmodernejšími technológiami, ktoré dnes na Slovensku nenájdeme. Celkovo bude nemocnica disponovať 400 lôžkami v jednolôžkovom štandarde.

Nemocnica bude unikátna nielen svojou architektúrou, ktorá je postavená na princípoch liečivého prostredia, ale aj technologickým vybavením a inováciami, ktoré posunú slovenské zdravotníctvo vpred či špičkovým personálom. Zdravotná starostlivosť v nej bude dostupná pre všetkých pacientov úplne bezplatne – pacientovi postačí len kartička poistenca. Jej otvorenie je naplánované na rok 2023.

Dopravné spojenie
-----------------

* OC Bory (Bory Mall)
	+
* Hrubé lúky
	+
* Hany Ponickej (Bory Bývanie)
	+ *bez obsluhy*  
	(stav k 13. februáru 2023)

Referencie
----------

1. ↑   *bory-byvanie* [online]. borybyvanie.sk, [cit. 2022-02-14]. Dostupné online.
2. ↑   *Štvrtá etapa Bory Bývanie ide do predaja* [online]. 2021-12-21, [cit. 2022-02-14]. Dostupné online.
3. ↑   *bory-byvanie* [online]. borybyvanie.sk, [cit. 2022-02-14]. Dostupné online.
4. ↑   *bory-byvanie* [online]. borybyvanie.sk, [cit. 2022-02-14]. Dostupné online.
5. ↑   *Bory Bývanie | Naše projekty | Penta Real Estate* [online]. www.pentarealestate.com, [cit. 2022-02-14]. Dostupné online.
6. ↑   *bory-byvanie* [online]. borybyvanie.sk, [cit. 2022-02-14]. Dostupné online.
7. ↑   *bory-byvanie* [online]. borybyvanie.sk, [cit. 2022-02-14]. Dostupné online.
8. ↑   *Bory Mall info - Bory Mall* [online]. www.borymall.sk, [cit. 2022-02-14]. Dostupné online.
9. ↑  VIVANTINA. *O nemocnici novej generácie - Nemocnica Bory - Svet zdravia* [online]. [Cit. 2022-02-14]. Dostupné online.
10. ↑   *Nemocnica Bory je dokončená na 65% | Novinky | Penta Real Estate* [online]. www.pentarealestate.com, [cit. 2022-02-14]. Dostupné online.
11. ↑   *Dopravný podnik Bratislava* [online]. Bratislava: Dopravný podnik Bratislava, [cit. 2022-04-08]. Dostupné online.
12. ↑   Bratislava : Cestovné poriadky. *imhd.sk* (Bratislava: mhd.sk). Dostupné online [cit. 2022-04-08].
13. ↑   *Cestovné poriadky prímestskej autobusovej dopravy - ARRIVA Bratislava* [online]. arriva.sk, [cit. 2022-06-26]. Dostupné online.
14. ↑  Total Avengers s.r.o.. *Cestovné poriadky* [online]. idsbk.sk, [cit. 2022-06-26]. Dostupné online.

Externé odkazy
--------------

* Oficiálna stránka